SYNEX พุ่งแรงกว่า 16% ลุ้นรายได้ปี 59 แตะ 2.3 หมื่นล้าน
SYNEX พุ่งแรงกว่า 16% ลุ้นรายได้ปี 59 แตะ 2.3 หมื่นล้าน ล่าสุด ณ เวลา 15.31น. อยู่ที่ 9.20บาท บวก 1.30 บาท หรือ 16.46% สูงสุด 10.00บาท ต่ำสุด 7.95บาท ด้วยมูลค่าซื้อขาย 175.42 ล้านบาท
17 ม.ค. 2560

ผู้สื่อข่าวรายงานว่าราคาหุ้นบริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา 15.31น. อยู่ที่ 9.20บาท บวก 1.30 บาท หรือ 16.46% สูงสุด 10.00บาท ต่ำสุด 7.95บาท ด้วยมูลค่าซื้อขาย 175.42 ล้านบาท ขณะที่ดัชนีตลาดหุ้นไทยโดยรวมลบ 0.22%
 
โดย นางสาวสุธิดา มงคลสุธี ประธานเจ้าหน้าที่บริหาร SYNEX เปิดเผยว่า บริษัทตั้งเป้ารายได้ปี 60 ที่ 2.5 หมื่นล้านบาท เติบโต 8-10% จากปีก่อนที่มั่นใจว่ารายได้จะเป็นไปตามเป้าหมายที่วางไว้ 2.3 หมื่นล้านบาท หลังเตรียมที่จะเปิดตัวแทนจำหน่ายแบรนด์ใหม่อีก 4-5 แบรนด์ ขณะที่นโยบายต่างๆ ของภาครัฐไม่ว่าจะเป็นการลงทุนโครงสร้างพื้นฐานขนาดใหญ่ที่มีอย่างต่อเนื่อง และการใช้นโยบายกระตุ้นเศรษฐกิจต่างๆ จะช่วยให้กำลังซื้อไม่ว่าจะลูกค้ารายย่อย หรือลูกค้าองค์กร ขยายตัวอย่างต่อเนื่อง